Sámi álbmotbeaivi - Sámediggi Sametinget

# Sámi álbmotbeaivi

Sámi álbmotbeaivi lea oktasaš sámiide, beroškeahttá orrot go sii Norggas, Ruoŧas, Suomas vai Ruoššas. Álbmotbeaivi ávvuduvvui vuosttaš háve 1993:s go ON internášuvnnalaš eamiálbmotjahki almmolaččat rahppojuvvui Kárášjogas.
John-Marcus Kuhmunen
Beaivi ávvuduvvo iešguđetládje sámi báikkiin. 15. sámekonfereansa mii dollojuvvui Helssegis geassemánus 1992 mearridii ahte sámi álbmotbeaivi lea guovvamánu 6. beaivi. Duogáš dáhtonii lea ahte sámiid vuosttaš riikkačoahkkin dollojuvvui guovvamánu 6. b. 1917:s Troanddimis. Dalle lei vuosttaš háve historjjás go davve- ja lullesámit iešguđet riikkas deaivvadedje divaštallat ja fuomášahttit oktasaš áššiid ja váttisvuođaid. Elsa Laula Renberg vuolggahii čoahkkinjurdaga ja duohtan dagai riikkačoahkkima masa bohte badjel čuođi sápmelačča ja eanašat sin gaskkas ledje nissonat.
Almmuhan John-Marcus Kuhmunen. Maŋumustá rievdaduvvon 26.11.2008

Artihkkalat

| Elsa Laula Renberg - sámenissoniid árbi

| Guovvamánu 6. b. – doahpaga ”nasjonaldag” geavaheapmi

| Riikkačoahkkin 1917:s